**עוד מספר מדדים שמאפשרים להבחין בין מדינות מפותחות למבין מדינות לא מפותחות**

**בערות, אי ידיעת קְרוֹא וּכתְוֹב אנאלפביתיות**

**במדינות מפותחות % יודעי קרוא וכתוב הוא 100%**. מעבר לזאת, אחוז מאד גבוה של ילדים מסיימים בחינות בגרות בהצלחה וחלק גדול מהם גם לומד באקדמיה ללימודי תואר ראשון או שני ודוקטורט (תואר שלישי).

מדוע ההשכלה איכותית במדינות מפותחות ?

- מסורת של לימוד והקניית ידע. קיימת מודעות לחשיבות של חינוך כבסיס להצלחה כלכלית.

- חקיקת חוק חינוך חובה שמחייב את ההורים לשלוח את הילדים לבית ספר, ובמקביל יש השקעה כספית של הממשל בחינוך (למשל, ישראל משקיעה בחינוך כל שנה כ-50 מיליארד שקל).

משמעות:

ההשכלה האיכותית וההשקעה בלימודים מדעיים (פיזיקה, כימיה, ביולוגיה, מתמטיקה מחשבים והנדסה) מאפשרת להרבה אנשים להגיע להצלחה כלכלית. המשכורת הגבוהה של אותם אנשים גם מגדילה את כמות המסים שהממשל מקבל מהאזרחים.

לכן מדינה בעלת השכלה איכותית תהיה מדינה בעלת תמ"ג לנפש גבוה (תמ"ג=תוצר מקומי גולמי) כלומר זו תהיה מדינה מפותחת בעלת רמת חיים גבוהה.

**במדינות לא מפותחות אמנם יש שיפור בהשכלה, אך עדיין יש אנאלפבתיות ובערות רבה** כלומר יש הרבה אנשים שאפילו לא יודעים קרוא וכתוב. מעבר לזאת, גם אלה שכן יודעים לקרוא ולכתוב סובלים מהשכלה ברמה נמוכה שבאה לידי ביטוי בכך שבתי הספר מוזנחים, רמת המורים נמוכה וכו'.

מדוע ההשכלה ברמה נמוכה במדינות מפותחות ? - לממשל אין הון רב להשקיע בחינוך כי במדינות אלה הממשלה ענייה.

- הורים רבים שולחים את ילדיהם לעבוד ולא ללמוד.

- דתות מסוימות, כגון הדת המוסלמית, מעדיפות שנשים לא ילמדו.

משמעות:

הבערות והבורות גורמים לכך שאנשים עניים לא מצליחים לצאת מהעוני. בנוסף, העוני של האנשים גורם לכך שהממשל לא מצליח לגבות מהם מס ולכן גם הממשל נשאר עני.

לכן במדינות אלה התמ"ג לנפש נמוך מאד כלומר רמת החיים נשארת נמוכה.

**רמת מינוע: מספר כלי רכב לאלף נפש**: **במדינה מפותחת רמת המינוע גבוהה** כלומר לאזרחים רבים יש בעלות על כלי רכב פרטי כגון מכונית ואופנוע וקיומה של תחבורה ציבורית מפותחת. למשל, בישראל רמת המינוע נמצאת במגמת עלייה וכיום היא עומדת על כ-400 רכבים ל-1000 נפש (ל-40% מהאוכלוסייה יש כלי רכב)

מדוע רמת המינוע גבוהה ? - כי הממשל בונה תשתית איכותית של כבישים, תחנות דלק וכו' - ההכנסה לנפש גבוהה. לכן לאזרחים יש כסף כדי לקנות מכונית ולממן את צריכת הדלק וכו'.

יתרון ברמת מינוע גבוהה: מאפשר **נגישות** גבוהה כלומר הדבר מאפשרת לאזרחים לנוע בקלות ממקום למקום. בנוסף, רמת המינוע הגבוהה מקלה על העברת סחורות.

חסרון: אם רמת המינוע הגבוהה מבוססת בעיקר על מכוניות פרטיות, הדבר יביא לבעיות כגון **גודשי-תנועה**, תאונות דרכים רבות וזיהום אוויר שמגביר את אפקט החממה (התחממות גלובלית). הפתרון לבעיה זו הוא שהממשל יעודד מעבר ממכונית פרטית לתחבורה ציבורית ולנסיעה באופניים.

לעומת זאת, **במדינות לא מפותחות רמת המינוע נמוכה** מכיוון שלממשל אין הון כדי לפתח תחבורה ציבורית וכדי לבנות כבישים ולסלול פסי רכבת. בנוסף, לאזרחים אין כסף כדי לממן קניית מכונית פרטית ואת עלות הדלק והתיקונים.

הערה: **מדד רמת המינוע יכול להיות מטעה** ולפעמים הוא לא מעניק את התמונה האמיתית לגבי רמת הפיתוח של המדינה. מדוע ? כי המדד מושפע מגורמים נוספים. להלן 2 דוגמאות: - בישראל רמת המינוע נמוכה יחסית למדינות האיחוד האירופאי, ולכאורה זה אומר שישראל פחות מפותחת. בפועל, הסיבה ש**בישראל רמת המינוע היא קצת יותר נמוכה נובעת מכך שרמת המיסוי על מכוניות מאד גבוהה** ולכן מחיר המכוניות הרבה יותר גבוה לעומת המחיר במדינות אירופה. - רמת המינוע מושפעת גם מענייני **תרבות ואקולוגיה**. למשל, בארה"ב רמת המינוע מאד גבוהה כי זו תרבות שמעריצה כלי רכב (ורצוי כלי רכב גדולים). לעומת זאת, בהולנד רמת המינוע נמוכה יחסית וזה לא בגלל שההולנדים לא עשירים אלא בגלל שזו מדינה שיש בה תרבות אופניים וגם אנשים עשירים נוהגים לנסוע באופניים לעבודה (הם נעזרים גם בעובדה שהולנד מישורית, מה שמפחית את המאמץ הפיזי בנסיעה). יתכן שהם גם נוסעים באופניים כדי שלא לזהם את האוויר.

**צריכת אנרגיה לנפש (שעט"ן)**:

ככל שבמדינה יש צריכת אנרגיה (חשמל) לנפש גבוהה יותר, כך המדינה יותר מפותחת כי הדבר מעיד על כך שהממשל מספיק עשיר כדי לבנות תשתיות בתחום כגון קווי חשמל ותחנות חשמל.

אגב, תצרוכת האנרגיה לנפש נמדדת באמצעות כלי בשם שעט"ן (שווה ערך לטון נפט) אבל לא באמת צריך לדעת מה זה אלא רק לדעת שככל שהשעט"ן יותר גבוה אז צריכת האנרגיה יותר גבוהה וזה אומר שהמדינה יותר מפותחת.

הערה: **מדד צריכת האנרגיה לנפש יכול להיות מטעה** כי לעיתים הוא לא מעניק את התמונה האמיתית לגבי רמת הפיתוח של המדינה. להלן 2 דוגמאות:

- יש מדינות שבהן צריכת האנרגיה נמוכה לא בגלל שהן לא עשירות אלא בשל מודעות אקולוגית (הקטנת צריכת החשמל מקטינה את זיהום האוויר)

- יש מדינות שצריכת האנרגיה מושפעת מתרבות. למשל, לרוב האירופאים אין מזגנים בבתים כי ככה זה נהוג.

**שימוש באינטרנט + מספר מחשבים + מספר קווי טלפון ל-1000 איש:**

ככל שיש יותר אנשים שיש להם מחשב, טלפון חכם ואינטרנט – שהם אמצעים שמבוססים על **מהפכת המידע** - כך נאמר שהמדינה יותר מפותחת.

מדוע ?

במדינות מפותחות יש חשמל בבתים במשך כל היממה, ההשכלה גבוהה, לאזרחים יש הון (יש להם כסף לקנות מחשב או טלפון חכם) והמשטר הוא בד"כ דמוקרטי ולכן אין צנזורה על האינטרנט (בניגוד, למשל, לסין ששם הממשל לא מאפשר גישה לאזרחים לאתר של גוגל ולרשת פייסבוק וכו')

בהקשר הזה, יש להכיר את המושג **פער דיגיטלי** – זהו מושג שמתאר את הפער (אי שיוויון) בין אלה שיש להם נגישות לאינטרנט ולמחשב לבין אלה שאין להם את אותה נגישות.

**סוג ייצוא**:

* אם מדינה מייצאת (מוכרת לחו"ל) בעיקר **מוצרי היי-טק ושירותים** – אז נגיד שזו **מדינה מפותחת** כי זה מעיד על רמת השכלה גבוהה.
* לעומת זאת, אם מדינה **מייצאת בעיקר מחצבים, חקלאות ותעשיה מסורתית** – אז נגיד שזו מדינה **מתפתחת או בתת-פיתוח**. למשל, רוב הייצוא של מדינות אפריקה מבוסס על משאבי טבע כגון נפט, יהלומים, קפה וכו'. זה מראה שהכלכלה שלהן לא בריאה כי הן מתבססות על מה שיש באדמה ולא על ההשכלה האנושית.
* אם בבגרות יציינו מדינה מפותחת שרוב הייצוא שלה מבוסס על מחצבים, אז יש לכתוב שזו מדינה יוצאת דופן.

**מאזן הגירה**:

* במדינות מפותחות יש **מאזן הגירה חיובי** (יותר אנשים באים למדינה מאשר עוזבים אותה) כי זו מדינה עשירה שמספקת תעסוקה ושירותים איכותיים. בד"כ מדובר גם על מדינות דמוקרטית שמגבילות את השלטון ומגנות על זכויות אדם. כיום בעיקר מדובר על מדינות מערב אירופה, צפון אמריקה וגם מדינות הנפט במפרץ הפרסי
* במדינות לא מפותחות **מאזן ההגירה שלילי** (יותר אנשים עוזבים את המדינה מאשר באים אליה). מדובר על חלק גדול ממדינות אפריקה, אסיה ודרום-אמריקה שהן מדינות שיש בהן עוני, שחיתות ואלימות.

**בעיות במדדים**:

בקובץ הזה יש 6 מדדים. בפועל יש עוד הרבה מאד מדדים שמעידים על רמת הפיתוח של המדינה.

אבל יש גם לדעת שהמדדים יכולים להיות בעייתים לפעמים בשל 2 סיבות:

1. המדדים לא מדויקים כי חלק מהפעילות נעשית בשוק השחור או מוסתרת ע"י ממשלים.
2. מדדים מראים ממוצע אך הלא מראה שונות (שונות=שוני, פערים, אי-שיוויון) בין אזורים בתוך המדינה. למשל, התמ"ג לנפש לא מתייחס לקו העוני (מדד כלכלי שמי שנמצא מתחתיו נחשב לעני).

תרגול

**בחרי את התשובה הנכונה מבין האופציות המודגשות בקו תחתון**

1. א. בערות או אנאלפבתיות - זה מצב שבו אדם לא יודע לדבר\לקרוא ולכתוב\לקרוא ולכתוב בשפות זרות\לקלוע כדור לסל
2. ככל שאחוז הבערות יהיה יותר גבוה, אז המדינה תהיה יותר ענייה\עשירה.
3. הקף בעיגול את הדברים שהם הבסיס לפיתוח השכלה: דת, מלחמה, מסורת של לימוד, חוק חינוך חובה, חינוך חינם, תיירות
4. יש קשר חיובי\שלילי בין בערות לבין צמיחה כלכלית ?
5. במדינה מפותחת רמת המינוע גבוהה\נמוכה מכיוון שהתשתיות מודרניות\נחשלות ולממשל ולציבור יש הרבה\מעט הון כדי למממן את זה. אגב, פירוש המילה היא "הון" הוא כסף או משאב פיננסי\תנאי טבע נוחים.
6. היתרון הוא שרמת מינוע גבוהה יוצרת יוממות\נגישות.
7. ככל שבמדינה יש צריכת אנרגיה (חשמל) לנפש גבוהה יותר, כך המדינה פחות\יותר מפותחת.
8. פער דיגיטלי הפער בין אלה שיש להם מחשב ואינטרנט\מכונית\היי-טק לבין אלה שאין להם